აპამი

აპამი (ტამილური: ்் ან ்், მალაიალამური: : ്ം, სინჰალური: ්) სამხრეთ ინდური ტაფაზე მომზადებული ბლინია, რომელიც დამზადებულია ფერმენტირებული ბრინჯის ცომით და ქოქოსის რძით. კერძი გავრცელებულია ინდოეთის სამხრეთ შტატებში: ტამილ ნადუ და ქერალა. კერძი პოპულარულია შრი-ლანკაშიც. აპამი არსებობს როგორც ტკბილი ასევე მარილიანი სახის. კერძს უმეტეს შემთხვევაში მიირთმევენ საუზმეზე ან ვახშამზე.

სხვა სამხრეთ ინდული კერძები, რომლებიც აპამზე დაყრდნობით შეიქმნა არის: იდიაპამი და აჩაპამი.

ისტორია
ინდოელი ჟურნალისტი ვირ სანღვი იმეორებს საკვების ისტორიკოს კ. ა. აჩაიას სიტყვებს და ამბობს, რომ აპამი მოხსენიებულია ტამილურ პერუმპანურუში. სიცოცხლის ბოლო გამოქვეყნებულ წიგნში კ. ა. აჩაია აღნიშნავს, რომ აპამი კარგად დამკვიდრდა ძველ ტამილურ სახელმწიფოში.

ვარიაციები
ჩვეულებრივი აპამი
ჩვეულებრივი აპამი ან ველლა აპამი თასის ფორმის თხელი ბლინები, რომლებიც მზადდება ფერმენტირებული ბრინჯის ფქვილისგან. ისინი თავიანთ ფორმას მცირე აპაჩატისგან იღებენ, სადაც მზადდებიან. მათ რაიმე განსაკუთრებული გემო არ გააჩნიათ და ხშირ შემთხვევაში სოუსებთან და სანელებლებთან ერთად მიირთმევენ. ეს წრიული ფორმის კერძი მზადდება ბრინჯის ფქვილის ცომისაგან, საფუარისაგან, მარილისა დ ამცირე რაოდენობით შაქრისაგან. მათი შერევის შემდეგ ცომს რამდენიმე საათით ასვენებენ. ამოფუების შემდეგ კი მცირეოდენ ზეთთან ერთად აცხობენ.

კვერცხის აპამი
ეს კერძი ჩვეულებრივი აპამის მსგავსია, მხოლოდ იმ განსხვავებით, რომ ცომის შიგნით გატეხილი კვერცხია, რომელიც ცომის გარე ზედაპირთან ერთად იწვება.

იდიაპამი
იდიაპამი ბრინჯის მაკარონისაგან მზადდება. საუზმეზე მიირთმევენ წვრილ თევზთან ან ქათმის წვნიანთან ერთად. სოდჰი, ქოქოსის რძის სახეობა კიდევ ერთ- ერთი ინგრედიენტია, რომელსაც აპამში იყენებენ. გრძელი წვრილი მაკარონები მზადდება ორთქლზე მომზადებული ბრინჯის ფქვილისგან, რომელიც ცომის სახით წყლით და ცოტაოდენი მარილით მიიღება. ცომის მიღების შემდეგ მას მაკარონის ფორმას აძლევენ. მათ ასევე ორთქლზე ხარშავენ. გემოვნებისდა მიხედვით, ზოგიერთი ადამიანი უკვე მოხარშულ მასას ქოქოსს აყრის. სუპერმარკეტებში შესაძლებელია უკვე მომზადებული მაკარონის ყიდვაც. ინდოეთისა და შრი-ლანკას მოსახლეობა საუზმეზე ან ვახშმად ჭამს ამ კერძს.

აჩაპამი
აჩაპამი შემწვარი ვარდის ორცხობილაა, რომელიც ბრინჯს შეიცავს. ეს ქრისტიანული კერძია.

კუჟალაპამი
კუჟალაპამი ქრისტიანული კერძია ქერალას შტატიდან. ეს კერძი მილის ფორმისაა, რომელიც შემწვარია და ჭამისას ხრაშუნობს.

ნეიაპამი
ნეიაპამიც ქერალას შტატში გაჩნდა, მაგრამ მისი მომზადება ინდუისტებმა დაიწყეს ღმერთებისთვის ტაძრებში მისართმევად. კერძს ხშირად მიირთმევენ ქრისტიანებიც. იგი მზადდება ბრინჯის ფქვილით, ჯაგერით, გაწმენდილი კარაქით და სწორედ ამ ინგრედიენტებით მიიღება ტრადიციული ნეიაპამი. კულტურულმა და რელიგიურმა მრავალფეროვნებამ ამ კერძის მრავალი ვარიაციის შექმნა გამოიწვია. 310

პესაჰა აპამი
პესაჰა აპამს აკეთებენ ქრისტიანები კერალაში პესაჰას (პასექის) დროს.ამ სახის აპამს ათავსებენ ქოქოსის რძეში უშუალოდ სუფრაზე მიტანამდე.

ვატაიაპამი
ვატაიაპპამი მზადდება ბრინჯის ფქვილის, შაქრისა და ქოქოსისგან. უმეტეს შემთხვევაში მას მიირთმევენ უცხიმო ჩაისთან ერთად. კერძი ორთქლზე მზადდება. ის ძალიან ჰგავს ვიეტნამურ ბანჰ ბოს.

კუე აპემი
ინდონეზიაში, აპამის ვარიანტი ცნობილია როგორც კუე აპემ ან კუე აპამ. ბრინჯის ფქვილისგან, ქოქოსის რძისგან, საფუარისგან და პალმის შაქრისგან, რომელიც ჩვეულებრივ გახეხილ ქოქოსთან ერთად იჭმევა. ამ კერძს განსაკუთრებული მნიშვნელობა აქვს, რადგან მას დღესასწაულებზე მიირთმევენ.